****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

Obzretie sa za nultým ročníkom v kňazskom seminári - 1. časť

Je to už niekoľko dní čo som doma a už som pre mnohých konečne stihol navštíviť každý jeden kostol našich filiálnych obcí a nie len kostol, ale a hlavne spoločenstvo vás, ktorí na mňa myslíte a modlite sa za mňa. Chcem osobne týmto spôsobom pozdraviť každého v našej farnosti - Nech je pochválený Pán Ježiš Kristus ! Sme súčasťou putujúcej Cirkvi, tej všeobecnej a zároveň našej partikulárnej a ste spoločenstvo, ktoré so mnou “putuje“ a modlitbami ma sprevádza, od okamihu kedy ste sa dozvedeli, že vstupujem do seminára *(13.9.2020)* až do dnes. Patrí Vám za to úprimná vďaka. Ja pri svojom obzretí sa do minulosti, vidím Božiu vôľu, blízkosť a vedenie počas celého akademického roka a s tým spojenou formáciou. Čomu som sa naučil ? **Žiť spoločenstvo** V rámci života som mal možnosť okúsiť byť v spoločenstve, ktoré sa stretáva denne, niekedy viac ako s vlastnou rodinou, či už v škole alebo neskôr v práci. Avšak teraz viem, že to bolo spoločenstvo, ktoré je založené len na bytí v istom celku. V seminári to bolo a je iné. Vytvorili sme spoločenstvo založené na vzťahu. Bratskom vzťahu, ktorý zahŕňa všetko. Teda radostné chvíle, ktorých bolo viac, tak aj tie ťažšie spojené s pocitom hnevu, nespravodlivosti, zármutku. Vo všetkom sa potom prejavila naša jednota alebo nejednota. Hneď v prvých dňoch nám o. Marek – prefekt povedal: *„Každé zahryznutie do jazyka je formovanie.“* A ja som vďačný každému spolubratovi jednotlivo, za blízkosť, za atmosféru, za možnosť obrusovať sa. Tak ako sme sa ľahko zvítali, tak teraz na konci sa nám bolo ťažšie rozlúčiť, hoci len na pár týždňov. Subjektívne konštatujem, že nám ide o spoločné dobro vytvárať dlhotrvajúce hodnoty. Sám pozorujem, že podstatou spoločenstva je vytvoriť prostredie jednoty, vzájomnej pomoci a žitia evanjelia v každej jednej, aj tej obyčajnej životnej situácií. *dokončenie na budúce... Šimon*

|  |
| --- |
| F A R S K É O Z N A M Y:  * 3. ohlášky: Sviatosť manželstva chcú prijať títo snúbenci : Matúš Oravec, syn Antona a Márie r. Hurajtovej, nar. v Prešove a bývajúci v Kokošovciach a Mária Uhrinová, dcéra Pavla a Márie r. Mihaľovej, narod. aj bývajúca v Prešove.
* Koniec dišpenzu od účasti na sv. omši: Vzhľadom na pokračujúce uvoľnenia biskupi rozhodli o ODVOLANÍ všeobecného DIŠPENZU od POVINNEJ účasti veriacich na NEDEĽNÝCH a  SVIATOČNÝCH BOHOSLUŽBÁCH k 30.6.2021. Mediálne prenosy liturgií poskytli vzácnu pomoc v pandemických časoch, nemôžu však natrvalo nahradiť osobnú prítomnosť na liturgii. Bolo by nesprávne, keby sme si na slávenia pred obrazovkami zvykli alebo sme ich pokladali za plnohodnotnú alternatívu. Viac na stránke www.tkkbs
* Už štvrtáci - prvoprijímajúci: Budú mať katechézu v sobotu 17.7. aj 24.7. o 10 h. v Kokošovciach. Stretnutie spojené už aj s nácvikom budú v piatky 16.7. a 23. 7. o 19 h. v Kokošovciach. Vzhľadom k blížiacej sa slávnosti prosím o účasť všetkých ! Rodičia týchto detí, ktoré boli pokrstené inde nech prinesú krstný list.
* Preložená zbierka: Z dôvodu pandemických opatrení v mesiaci január 2021 nebolo možné naplniť podporný fond arcidiecézy, túto povinnosť preložil o. arcibiskup na júl. Odporúčam preto, aby sa táto zbierka konala budúcu nedeľu 18.7. PBZ
* Časopis Rebrík: Rodičia detí, ktoré by chceli v budúcom školskom roku odoberať časopis Rebrík, ktorý veľmi odporúčame druhákom ZŠ aj starším, nech si v sakrestii vyzdvihnú prihlášky a vyplnenú vrátia do konca augusta. Netýka sa to prvoprijímajúcich *(3.r.)*, ktorých rodičia tak už spravili *(prihláška na 1. sv. prijímanie)*

Cena ročného predplatného je 17,50 € za 10 čísel na 10 mesiacov. Peniaze teraz nenoste až po vyzvaní v septembri ! Nebojme sa aj takto šíriť katolícku tlač... * Farská adorácia: Celodenná farská adorácia našej farnosti bude v utorok 20. júla a to v Dulovej Vsi od 10 h a v Kokošovciach do 16 hod. Prosíme farníkov, aby ste sa vystriedali a využili dobre čas ktorý sa nám všetkým ponúka...
* Farská kancelária: Počas leta bude farská kancelária otvorená: PONDELOK 17 - 18 h, STREDA 9 – 10 h., PIATOK 17 - 18 h., SOBOTA 9 - 10 h. Okrem toho vždy po vopred dohodnutom stretnutí s kňazom buď telefonicky, alebo mailom. Vďaka
* Nové intencie: Ešte je zopár voľných intencií na augusta september. Môžete nahlásiť u p. farára osobne, aj telefonicky resp. emailom.
* Púť v Gaboltove: Budúcu sobotu a nedeľu je diecézna púť ku Škapuliarskej Panne Márii v Gaboltove. Program bude zverejnený na webe danej farnosti.
* Dovolenka: p. kaplán Štefan je do 24. júla na dovolenke. Prajeme mu užitočný pobyt, dobrý relax i šťastný návrat...

 Pokojné a užitočné leto Vám prajú a žehnajú Vás +++ *kaplán Štefan a farár Ľubik* |
| BOHOSLUŽBY Farnosti KOKOŠOVCE15. týždeň Obdobia Cez rok (12.7.2021 – 18.7.2021)

|  |  |  |  |  |  |
| --- | --- | --- | --- | --- | --- |
| 12.7. | PO | *Pondelok**15. týždňa cez rok* | DULOVA VES | 7.00 | + r. Švihurovej +r. Sirotňákovej + r. Kandráčovej + r.Dzivej *č.48* |
| 13.7. | UT | *Utorok* *15. týždňa cez rok* | KOKOŠOVCE | 7.00 | + r. Fedorovej + r. Dzvoňárovej *č.328*  |
| 14.7. | ST | *Streda* *15. týždňa cez rok**Rómovia - 16h* | ZLATÁ BAŇA | 18.30 | +Vojtech + Magda + Tomáš +Anna a ost. r. Kozlovej*č.427* |
| ŽEHŇA*Adorácia 17.15* | 17.45 | + Alžbeta Mačová |
| 15.7. | ŠT | *Sv. Bonaventúru, biskupa a učiteľa Cirkvi, Spomienka* | DULOVA VES*Adorácia 17.15* | 18.00 | + r. Semanovej + r. Baranovej *č.41* |
| LESÍČEK | 19.00 | Sv. omša *Za Boží ľud farnosti* |
| 16.7. | PIA | *Panny Márie Karmelskej, Spom.* | KOKOŠOVCE*Adorácia 17.15* | 18.00 | + r. Bučkovej + r. Pavurovej + r.Ňachajovej + r.Gregovej*č.134* |
| 17.7. | SO | *Sv. Andreja Svorada a Beňadika, pustovníkov, Spomienka* | DULOVA VES | 7.00 | + Štefan + Anna + Štefan + Jozef + Anna *č.237* |
| *S nedeľnou platnosťou* | KOKOŠOVCE | 18.00 | Za Boží ľud farnosti |
| 18.7. | NE | *16. nedeľa cez rok* | DULOVA VES | 8.00 | Uzdravenie Elena *č.60* |
| KOKOŠOVCE | 11.00  | Za Boží ľud farnosti |
| ZLATÁ BAŇA | 9.45  | ZBP Marián, Anna, Helena a rod. Fedorová *č.17* |
| ŽEHŇA | 8.30  | ZBP Daniela s rod. *č.60* |
| LESÍČEK | 8.00 | *Sv. liturgia* |

Po 30 r. čakania Jakub videl svojich synov konať pokánie a zmieriť sa s bratom Jozefom, ktorého predtým predali do otroctva. Ak aj ty už dlho čakáš na vypočutie modlitieb, pamätaj že naša skúsenosť nezväčšuje ani nezmenšuje pravdy viery: Boh je dobrý. Boh je všemohúci. Boh je verný. Vyplní želanie bohabojných a vyslyší ich modlitby. *(Ž 145)* Bohu na tebe záleží !!!  *Slovo medzi nami, 9. júl*BOHOSLUŽBY Farnosti KOKOŠOVCE16. týždeň Obdobia Cez rok (19.7.2021 – 25.7.2021)

|  |  |  |  |  |  |
| --- | --- | --- | --- | --- | --- |
| 19.7. | PO | *Pondelok**16. týždňa cez rok* | KOKOŠOVCE | 7.00 | + Margita + Jozef a ost. r. Andraščíkovej *Vlč. d.*  |
| 20.7. | UT | *Deň farskej adorácie* | KOKOŠOVCE*Adorácia do 16h.* | 7.00 | Za Boží ľud farnosti |
| DULOVA VES*Adorácia od 10h.* | 18.00 | + Anton + Agnesa + Jozef a ost r. Repaskej a Jurkovej *č.49* |
| 21.7. | ST | *Streda* *16. týždňa cez rok**Rómovia - 16h* | ZLATÁ BAŇA | 18.30 | + Anton + Mária + Ján *č.35* |
| ŽEHŇA*Adorácia 17.15* | 17.45 | + Helena *č.18* |
| 22.7. | ŠT | *Sv. Márie Magdalény, Sviatok* | DULOVA VES | 18.00 | ZBP rod. Holečkova *č.118* |
| LESÍČEK | 19.00 | Sv. omša *Za Boží ľud farnosti* |
| 23.7. | PIA | *Sv. Brigity, rehoľníčky, Patrónky Európy, Sviatok* | KOKOŠOVCE*Prvoprijímajúci 19h* | 18.00 | ZBP rod. Gabaniova *č.194* |
| 24.7. | SO | *Sobota 16. týždňa cez rok* | DULOVA VES | 7.00 | + Helena Uhlárová |
| *S nedeľnou platnosťou* | KOKOŠOVCE | 18.00 | Za Boží ľud farnosti |
| 25.7. | NE | *17. nedeľa cez rok* | DULOVA VES | 8.00 | Za Boží ľud farnosti |
| KOKOŠOVCE | 9.00 | Za Boží ľud farnosti |
| ZLATÁ BAŇA | 10.15  | ZBP Soňa a Anna *č.83* |
| ŽEHŇA | 9.00  | Za brigádnikov pri kostole |
| LESÍČEK | 10.30 | *Sv. omša – úmysel od ľudí* |

*Nesnažíme sa aj my občas Ježiša „zbaviť“? Niekedy si chceme robiť to,* *čo sa nám zachce, tak odstrčíme Ježiša bokom, aby sme konali podľa seba. Odsúvame ho zo svojho života s nádejou, že umlčíme jeho hlas* *a ignorujeme jeho požiadavky.* *Ježiš by podobne ako Jozef egyptský by mohol byť právom urazený, nahnevaný, či dokonca pomstychtivý. No on takým nie je! Aj on nám znova podáva ruku na znak odpustenia a priateľstva a pozýva nás bližšie k nemu.*Slovo medzi nami, 8. júl |